# Obrazloženje

**Proračuna Grada Hvara za 2025. god. i**

**Projekcije Proračuna za 2026. i 2027. godinu**

*OPĆI DIO-UVOD*

 Proračun Hvara za razdoblje 2025.-2027. godine izrađuje se temeljem članaka 28-37. Zakona o proračunu (“Narodne novine RH”, br. 144/21).

 Polazište za izradu Prijedloga Proračuna za razdoblje 2025.-2027. godine bile su Upute za izradu proračuna JLP(R)S za razdoblje 2025-2027. godine koje je izradilo Ministarstvo financija zajedno sa Programom konvergencije RH za razdoblje 2024.-2026.godine. Temeljem dobivenih uputa dostavljene su upute korisnicima proračuna radi izrade prijedloga financijskih planova.

* Proračun se donosi na drugoj razini ekonomske klasifikacije, tj. na razini skupine Računskog plana, što je manje detaljno u odnosu na ranije kad se proračun donosio na trećoj razini ekonomske klasifikacije, tj. na razini podskupine Računskog plana. Donošenje proračuna na manje detaljnoj razini omogućiti će veću fleksibilnost u izvršavanju proračuna.
* Proračun se sastoji od općeg dijela, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Novim Zakonom obrazloženje postaje sastavni dio proračuna, čime se obrazloženju daje veći značaj. Zakon detaljno propisuje sadržaj obrazloženja.
* Financijski plan proračunskog korisnika se novim Zakonom o proračunu puno detaljnije propisuje. Financijski plan proračunskog korisnika se sadržajno izjednačava sa sadržajem proračuna i sadrži iste dijelove kao i proračun: opći dio, posebni dio i obrazloženje. Ujedno se Zakonom detaljno propisuje postupak predlaganja i donošenja financijskog plana proračunskog korisnika.

 Uz Proračun 2025. godine, predlaže se i Projekcija proračuna za razdoblje 2026. - 2027. godine.

 Proračunom i projekcijom je planiran nastavak značajnih ulaganja Grada u kapitalne investicije: kupnja zemljišta za prometnu infrastrukturu, izgradnja cesta i puteva, izgradnja oborinske odvodnje, izgradnje reciklažnog dvorišta, sortirnice i hale za izdvojene komponente, kupnja zemljišta za opće i društvene namjene te poslovne zgrade, izgradnja površina javne namjene, nastavak projekta gradskog groblja i nastavak projekta nove gradske knjižnice.

 U proračunu Grada u cijelosti su uključeni financijski planovi proračunskih korisnika grada Grada Hvara (Dječji vrtić Vanđela Božitković, Gradska knjižnica i čitaonica, Javna Ustanova u kulturi Hvar 1612), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

**Prijedlogom Proračuna Grada Hvara za 2025. godinu planiraju se prihodi i primici u iznosu od 17.291.195,00 EUR te rashodi i izdaci u iznosu 24.049.414,00 EUR. Razlika od 6.758.219,00 EUR se pokriva prenesenim viškom prihoda koji se prenosi iz prethodnih godina**.

## A PRIHODI I PRIMICI 2025.

 Prihodi i primici Proračuna za 2025. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Proračuna Grada Hvara za 2025. godinu planiraju se prihodi i primici u iznosu od 17.291.195,00EUR.

 Unutar prihoda, vlastiti i namjenski prihodi Dječjeg vrtića Vanđela Božitković su 158.170,00 EUR, Gradske knjižnice i čitaonice 11.475,00 EUR, te Javne ustanove u kulturi Hvar 1612 u iznosu 300.050,00 EUR, što ukupno iznosi 469.695,00 EUR.

 U nastavku se daje pregled planiranih prihoda i primitaka u 2025. godini.

**Skupina 61**- Prihodi od poreza najznačajnija je vrsta prihoda u Proračunu Grada Hvara, a za 2025. godinu planirani su u iznosu 5.918.600,00 EUR. Unutar poreznih prihoda najznačajniji su porez i prirez na dohodak koji su planirani za 2025. u iznosu 3.608.500,00 EUR. Porezi na imovinu planirani su u iznosu 1.710.000,00 EUR (ovi porezi ovise o kretanju na tržištu nekretnina) i porezi na robu i usluge (porez na potrošnju) 760.000,00 EUR. U 2025. godini predviđa se rast ovih prihoda.

**Skupina 63**–Pomoći iz inozemstva i subjekata unutar općeg proračuna planirani su u visini 3.965.950,00 EUR.

U strukturi na podskupinama računa planirano je:

1) 631- Pomoći iz inozemstva- 30.000,00 EUR odnosi se na pomoć Regije Veneto za projekt uređenja gradskih vrata,

2) 633 Pomoći proračunu iz drugih proračuna – 1.950.000,00 EUR, odnose se na projekte održavanja spomenika kulture, pomoći vezane uz održavanje Hvarskih ljetnih priredaba, pomoći vezanu uz izgradnju knjižnice te pomoći za nabavu knjiga te fiskalnu održivost vrtića,

3) 634 Pomoći Fonda za zaštitu okoliša u iznosu od 1.923.000,00 EUR odnose se na kupnju mobilnog reciklažnog dvorišta, troškove sanacije odlagališta te projekte pametnog grada

O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine planiraju se u iznosu od 1.930.470.00 EUR. Najveći iznos odnosi se na prihode Grada Hvara od nefinancijske imovine (pretežito zakupa i iznajmljivanja imovine- 471.462,00 EUR ). Značajan iznos odnosi se i na naknade za koncesije i naknade za dozvole na pomorskom dobru (320.000 EUR). U ovu skupinu prihoda spadaju i prihodi od spomeničke rente te prihodi od naknada za nezakonito izgrađene građevine. Značajan iznos prihoda u iznosu 900.000,00 EUR odnosi se na prihod od korištenja spomenika kulture -Fortica od strane Ustanove u kulturi.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 1.331.625,00 EUR. Najveći dio ovih prihoda su namjenski prihodi od komunalne naknade (450.000,00 EUR) i komunalnog doprinosa (450.000,00 EUR).

 Iznos od 115.100,00 EUR odnosi se na vlastite prihode proračunskog korisnika Dječji vrtić (naknada za boravak djece u vrtiću /jaslicama).

**Skupina 66** - Prihodi od prodaje proizvoda i roba te pruženih usluga i prihodi od donacija planirani su u iznosu od 282.050,00 EUR, Najveći dio ovog prihoda, odnosno 250.050,00 EUR odnosi se na 20% prihoda Javne ustanove u kulturi Hvar 1612 od prodaje ulaznica u spomenike kulture (Fortica, Arsenal sa kazalištem i Lođa sa Lerojem te prihoda Hvarskih ljetnih priredbi. 80% prihoda Grada Hvara od prodaje navedenih ulaznica planiran je u okviru prihoda od nefinancijske imovine -skupina 64

**Skupina 68** – Kazne, upravne mjere i ostali prihodi planirani su u iznosu od 40.000,00 EUR planirano prema ostvarenju tih prihoda u 2024.godini.

**Skupina 71** i **72** - Prihodi od prodaje nefinancijske imovine planiraju se u iznosu od 10.500,00 EUR (prodaja zemljišta i naplata stanova). Očekuje se povremena prodaja dijela gradskih zemljišta građanima u postupku rješavanja njihovih građevinskih parcela.

**Skupina 84** - Primici od financijske imovine u iznosu od 3.812.000,00 EUR planirani su za projekte kupnje dijela poslovne zgrade te projekta izgradnje nove knjižnice.

## B. RASHODI I IZDACI 2025.

 Prijedlogom Proračuna Grada Hvara za 2025. godinu planiraju se rashodi i izdaci u iznosu od 22.249.414,00 EUR.

Od tog iznosa 1.374.130 ,00 EUR odnosi se na rashode Dječjeg vrtića Vanđela Božitković, 232.384,00 EUR na Gradsku knjižnicu i čitaonicu i 800.00,00 EUR na Javnu ustanovu u kulturi Hvar 1612 što ukupno iznosi: 2.406.514,00 EUR.

**Skupina 31** - Rashodi za zaposlene u odjelima gradske uprave i njihovim proračunskim korisnicima planirani su u visini 2.359.319,00 EUR. Rashodi za zaposlene planirani su na bruto osnovici iz važećih pravilnika i odluka uvećanom za minuli rad za 0,5% godišnje, te s materijalnim pravima po važećim pravilnicima. Ovi rashodi bilježe rast u odnosu na 2024.godinu zbog povećanja osnovice za izračun plaće od 20%

**Skupina 32** - Materijalni rashodi gradske uprave i proračunskih korisnika planirani su u iznosu od 5.836.975,00 EUR. Na skupini 32, rashodi za usluge čine najveću stavku u iznosu 4.884.575,00 EUR i to usluge tekućeg i investicijskog održavanja, intelektualne i ostale usluge.

 Struktura materijalnih rashoda na razini Grada Hvara sastoji se od naknada troškova zaposlenima: naknade za prijevoz, prehranu, dnevnice, seminari, tečajevi – 87.900,00 EUR, rashoda za materijal i energiju: uredski materijal, električna energija (pretežno javne površine), i drugi energenti te materijal – 513.500,00 EUR, rashoda za usluge: telefon, pošta i prijevoz, održavanje javnih površina, nerazvrstanih cesta, građevinskih objekata i druge komunalne infrastrukture, održavanje i sanacija kulturnih dobara, intelektualne usluge i ostale usluge – 4.884.575,00 EUR, naknade troškove osobama izvan radnog odnosa – 3.000,00 EUR i ostalih rashoda poslovanja: naknade članovima predstavničkih i izvršnih tijela, premije osiguranja imovine, organizacija manifestacija, sponzorstva, nagrade i priznanja i dr. – 348.000,00 EUR.

**Skupina 34** - Financijski rashodi koji uključuju otplatu kamata te usluge banaka i platnog prometa planiraju se u iznosu 34.900,00 EUR.

**Skupina 36** – Pomoći dane u inozemstvo i unutar općeg proračuna – planirane su u iznosu 290.400,00 EUR. Planirane su tekuće pomoći Osnovnoj i Srednjoj školi te pomoć za stipendije studenata iz Vukovara.

**Skupina 37** - Naknade građanima i kućanstvima planiraju se u visini 300.000,00 EUR, a odnose se na stipendije učenicima i studentima, pomoći socijalno ugroženim osobama i sl.

**Skupina 38 -** rashodi za donacije, kazne, naknade šteta i kapitalne pomoći planiraju se u iznosu od 4.210.000,00 EUR. U strukturi ostalih rashoda značajne su tekuće donacije – 1.075.500,00 EUR: za organiziranje i provođenje zaštite i spašavanja (DVD Hvar i Gorska služba spašavanja), donacije u kulturi, donacije u zdravstvu (Dom zdravlja SDŽ, donacija u sklopu programa socijalnih potreba (Crveni križ), donacije udrugama u sportu, te ostalim udrugama. Najznačajnija vrsta rashoda unutar ove skupine su kapitalnepomoći 3.055.000,00 EUR koje se najviše odnose na pomoć trgovačkom društvu Komunalnom Hvar d.o.o za realizaciju projekata gradskog groblja i kupnju opreme za sanaciju odlagališta.

**Skupina 41 i 42** - Unutar rashoda za nabavu imovine, ***rashodi za nabavu ne proizvedene dugotrajne imovine*** planirani su u iznosu od 3.997.000,00 EUR, a odnose se na kupnju građevinskih zemljišta radi stvaranja uvjeta za realizaciju projekata ( za ceste, objekte opće i društvene namjene ). ***Rashodi za nabavu proizvedene dugotrajne imovine*** planirani su u iznosu 6.423.320,00 EUR i odnose se na kupnju poslovne zgrade, radove na građevinskim objektima u okviru planiranih projekata i nabavu opreme (361.070,00 EUR).

Iznos od 17.250,00 EUR odnosi se na nabavu knjiga Gradske knjižnice i čitaonice.

**Skupina 45** - Rashodi za dodatna ulaganja na nefinancijskoj imovini planirani su u iznosu od 250.000,00 EUR za projekte za dodatna ulaganja na spomenicima kulture.

**Skupina 54** - Izdaci u visini 346.500,00 EUR planirani su za otplatu glavnica za kredit (Rekonstrukcija i modernizacija javne rasvjete) te otplatu 1/3 beskamatnog zajma iz državnog proračuna primljenog zbog pada prihoda za vrijeme COVID-a.

## C.MANJAK PRORAČUNA

Manjak proračuna u visini od 6.758.219,00 EUR pokrit će se iz viškova prethodnih godina a odnosi se manjak Dječjeg vrtića Vanđela Božitković 35.000,00 EUR, 19.385,00 EUR Gradske knjižnice i čitaonice Hvar, 40.000,00 EUR Javne ustanove u kulturi Hvar 1612 te Grada Hvara 6.663.834,00 EUR.

Viškovi prihoda na kraju 2023.godine iznose 5.507.724,83 EUR, a procjenjuje se da se isti neće utrošiti u 2024.godini već da će se povećati ukupan višak na kraju 2024.godine za 1.951.845,17 EUR te da će iznositi 7.459.570,00 EUR, a taj iznos će se rasporediti na razdoblje 2025.-2027.godina.

**D. PRIHODI I PRIMICI 2026.-2027.**

 Prihodi i primici Proračuna za 2026. i 2027. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Projekcijama Proračuna Grada Hvara za 2026. godinu planiraju se prihodi i primici u iznosu od 13.532.075,00EUR, a projekcijama za 2027.godinu 13.230.139,00 EUR.

 Unutar prihoda za 2026.godinu, vlastiti i namjenski prihodi Dječjeg vrtića Vanđela Božitković su 168.200,00 EUR, Gradske knjižnice i čitaonice 11.475,00 EUR, te Javne ustanove u kulturi Hvar 1612 u iznosu 430.000,00 EUR, što ukupno iznosi 609.675,00 EUR.

Unutar prihoda za 2027.godinu, vlastiti i namjenski prihodi Dječjeg vrtića Vanđela Božitković su 173.714,00 EUR, Gradske knjižnice i čitaonice 11.475,00 EUR, te Javne ustanove u kulturi Hvar 1612 u iznosu 459.000,00 EUR, što ukupno iznosi 644.189,00 EUR.

 U nastavku se daje pregled planiranih prihoda i primitaka u 2026. i 2027. godini.

**Skupina 61**- Prihodi od poreza najznačajnija je vrsta prihoda u Proračunu Grada Hvara, a za 2026. godinu planirani su u iznosu 6.280.000,00 EUR, a za 2027.godini 6.443.150,00 EUR. Kao glavni gradski prihodi očekuje se njihov porast u odnosu na 2025. godinu.

**Skupina 63**–Pomoći iz inozemstva i subjekata unutar općeg proračuna planirani su u visini 1.973.950,00 EUR za 2026. i 1.644.950,00 EUR za 2027.godinu. U navedenim godinama zbog nastavka projekata započetih 2025. godine i ranije planiraju se pomoći za sanaciju odlagališta, gradnju knjižnice i održavanje spomenika kulture.

O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine planiraju se u iznosu od 2.016.070,00 EUR u 2026.godini i 2.046.070,00 EUR u 2027.godini u bilježe mali rast u odnosu na 2025.godinu.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 1.433.155,00 EUR u 2026. i 1.487.669.00 EUR u 2027.godini Najveći dio ovih prihoda su namjenski prihodi od komunalne naknade i komunalnog doprinosa za koje se procjenjuje porast u odnosu na 2025.godinu.

**Skupina 66** - Prihodi od prodaje proizvoda i roba te pruženih usluga i prihodi od donacija planirani su u iznosu od 408.600,00 EUR za 2026.godinu i 438.000,00 EUR za 2027.godinu Najveći dio ovog prihoda, odnosno 370.000,00 EUR odnosi se na 20% prihoda Javne ustanove u kulturi Hvar 1612 od prodaje ulaznica u spomenike kulture (Fortica, Arsenal sa kazalištem i Lođa sa Lerojem te prihoda Hvarskih ljetnih priredbi za 2026.godinu i 399.000,00 EUR za 2027. godinu. Porast naplate ulaznica očekuje se zbog obogaćivanja kulturne ponude na spomenicima kulture.

**Skupina 68** – Kazne, upravne mjere i ostali prihodi planirani su u iznosu od 60.000,00 EUR za 2026.godinu i isto tako za 2027.godinu. Porast prihoda očekuje se zbog povećanja nadzora korištenja gradskih prostora i imovine.

**Skupina 71** i **72** - Prihodi od prodaje nefinancijske imovine planiraju se u iznosu od 10.300,00 EUR (prodaja zemljišta i naplata stanova) za 2026. godinu i isto takav iznos za 2027. godinu. Očekuje se povremena prodaja dijela gradskih zemljišta građanima u postupku rješavanja njihovih građevinskih parcela.

**Skupina 84** - Primici od financijske imovine planiraju se u iznosu od 1.350.000,00 EUR za 2026.godinu i to kredit za projekt knjižnice i projekt sportske dvorane. U 2027 godini planira se ovaj prihod u iznosu 1.100.000,00 EUR za projekt sportske dvorane.

**E. RASHODI I IZDACI 2026.-2027.**

 Projekcije rashoda i izdataka za 2026.godinu iznose 13.965.900,00 EUR, a za 2027.godinu 13.497.665,00 EUR.

Od tog iznosa u 2026. godinu iznos od 1.416.500,00 EUR odnosi se na rashode Dječjeg vrtića Vanđela Božitković, 240.000,00 EUR na Gradsku knjižnicu i čitaonicu i 900.00,00 EUR na Javnu ustanovu u kulturi Hvar 1612 što ukupno iznosi: 2.556.500,00 EUR.

Od tog iznosa u 2027. godinu iznos od 1.471.600,00 EUR odnosi se na rashode Dječjeg vrtića Vanđela Božitković, 480.115,00 EUR na Gradsku knjižnicu i čitaonicu i 1.000.00,00 EUR na Javnu ustanovu u kulturi Hvar 1612 što ukupno iznosi: 2.951.715,00 EUR.

**Skupina 31** – Na ovoj skupini u 2026. godini ne predviđaju se velika povećanja pa je predviđen iznos od 2.360.000,00 EUR. U 2027. godini očekuje se porast ovih rashoda pa se planiraju u iznosu 2.505.800,00 EUR.

**Skupina 32** - Materijalni rashodi gradske uprave i proračunskih korisnika uvijek spadaju među najveće rashode poslovanja. U 2026. godini ova skupina rashoda planira se u iznosu 4.063.360,00 EUR i u 2027. godini 3.854.000,00 EUR jer se očekuje pad ovih rashoda u tim godinama nakon dovršetka pojedinih projekata.

**Skupina 34** - Financijski rashodi koji uključuju otplatu kamata te usluge banaka i platnog prometa planiraju se u iznosu 42.500,00 EUR u 2026.godini i 43.100,00 EUR u 2027.godini.

**Skupina 34** – Subvencije planiraju se u iznosu 5.000,00 EUR u 2026. i 2027. godini i to za poljoprivedu.

**Skupina 36** – Pomoći dane u inozemstvo i unutar općeg proračuna – planirane su u iznosu 137.400,00 EUR u 2026.godini i 144.400,00 EUR u 2027.godini. Planirane su i dalje tekuće pomoći Osnovnoj i Srednjoj školi te pomoći za stipendije studenata iz Vukovara.

**Skupina 37** - Naknade građanima i kućanstvima planiraju se u visini 318.000,00 EUR i u 2026. i 2027. godini, a odnose se na stipendije učenicima i studentima, pomoći socijalno ugroženim osobama i sl.

**Skupina 38 -** rashodi za donacije, kazne, naknade šteta i kapitalne pomoći planiraju se u iznosu od 3.096.000,00 EUR u 2026. godini i 2.568.000,00 EUR u 2027.godini., Najznačajnija vrsta rashoda unutar ove skupine su kapitalne donacije kojima se očekuje pad zbog dovršetka projekata.

**Skupina 41 i 42** - Unutar rashoda za nabavu imovine, ***rashodi za nabavu ne proizvedene dugotrajne imovine*** planirani su u iznosu od 595.640,00 EUR za 2026. i 451.000,00 EUR za 2027.godini. Ovi rashodi bilježe pad u odnosu na plan za 2025.godinu jer se očekuje da će u tim godina biti otkupljeno zemljište za projekte. ***Rashodi za nabavu proizvedene dugotrajne imovine*** planirani su u iznosu 3.182.000,00 EUR za 2026. i 2.849.615,00 EUR za 2027.godinu

**Skupina 45** - Rashodi za dodatna ulaganja na nefinancijskoj imovini planirani su u iznosu od 65.000,00 EUR u 2026. i 65.000,00 EUR za 2027.godinu.

**Skupina 54** - Izdaci u visini 100.000,00 EUR planirani su za otplatu glavnica za kredit (Rekonstrukcija i modernizacija javne rasvjete) te otplatu drugih kredita, a iznos od 692.750,00 EUR u 2027. godine osim prethodno navedenog odnosi se na preostali dio beskamatnog zajma iz državnog proračuna primljenog zbog pada prihoda za vrijeme COVID-a.

**F.MANJAK PRORAČUNA 2026. I 2027.G.**

U 2026. godini planira se manjak proračuna u visini od 433.825,00 EUR koji bi se pokrio iz viškova prethodnih godina a odnosi se manjak Dječjeg vrtića Vanđela Božitković 8.300,00 EUR, 25.525,00 EUR Gradske knjižnice i čitaonice Hvar, te Grada Hvara 400.000,00 EUR.

U 2027. godini planira se manjak proračuna u visini od 267.526,00 EUR koji bi se pokrio još od preostalih viškova prethodnih godina a odnosi se manjak Dječjeg vrtića Vanđela Božitković 2.886,00 EUR te 264.640,00 EUR Gradske knjižnice i čitaonice Hvar.

***Vizija Grada Hvara***

Vizija grada Hvara turistička je prepoznatljivost i atraktivnost po prirodnim ljepotama, povijesnim vrijednostima i suvremenim trendovima.

***Misija Grada Hvara***

Misija grada Hvara podrazumijeva zakonito i kvalitetno, racionalno i učinkovito djelovanje kako bi pridonijeli gospodarskom, društvenom i komunalnom razvoju grada poštujući načelo održivog razvoja te uvelike unaprijedili uvjete života i rada svih

# *POSEBNI DIO 2025.-2027.*

 Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz Provedbenog programa Grada Hvara za mandatno razdoblje 2021.-2025. godine.

Rashodi su u Posebnom dijelu proračuna podijeljeni po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređene u programe koji se sastoje od aktivnosti mi projekata Grada Hvara i njegovih proračunskih korisnika.

## Razdjel 001 – PREDSTAVNIČKA I IZVRŠNA TIJELA GRADA I PRORAČUNSKI KORISNICI GRADA HVARA

### Glava 00101/RKP: 30509 – GRAD HVAR-JEDINSTVENI UPRAVNI ODJEL

Zakonska osnova djelovanja:

Zakon o lokalnoj i područnoj (regionalnoj) samoupravi

Zakon o plaćama u lokalnoj i područnoj (regionalnoj) samoupravi

Zakon o općem upravnom postupku

Zakon o socijalnoj skrbi

Zakon o kulturnim vijećima i financiranju javnih potreba u kulturi

Zakon o zaštiti i očuvanju kulturnih dobara

Zakon o sportu

Zakon o udrugama

Zakon o javnoj nabavi

Drugi zakonski i podzakonski akti vezani za pojedine programe ove glave.

##### **PROGRAM 1001 – Javna uprava i administracija**

Cilj programa:

 Svrha programa je osiguravanje uvjeta za rad gradske uprave ( plaća i materijalni troškove), poslove gradonačelnika te za rad Gradskog vijeća. Osim toga ovaj program obuhvaća i nabavu opreme za poslovanje.

Programom se kroz redovne aktivnosti osiguravaju sredstva za funkcioniranje Gradskog vijeća, Gradonačelnika i radnih tijela (naknade za rad predstavničkih i izvršnih tijela, reprezentacija, protokol, intelektualne i osobne usluge, te sredstva za troškove rada gradske uprave.

Pokazatelji uspješnosti: Transparentno funkcioniranje gradske uprave i Gradskog vijeća.

Sredstva za realizaciju programa:

Za realizaciju programa u 2025.godini potrebna su sredstva u iznosu od 1.275.700,00 EUR.

Projekcije za 2026. godinu iznose 1.222.000,00 EUR zbog manjih sredstava za kupnju opreme za poslovanje, a projekcije za 2027.godinu iznose 1.342.800,00 EUR zbog planiranog povećava iznosa za rashode zaposlenih.

##### **PROGRAM 1002 – Prigodno kulturno-zabavni programi i promocija destinacije**

Cilj programa:

Osiguranje sredstava za prigodni kulturni zabavni program koji bi obogatio turističku ponudu te sredstva za promociju destinacije kroz sponzoriranje sporta i kulture te odvajanje sredstava za programe Turističke zajednice grada Hvara na planu promocije Grada Hvara.

Pokazatelji uspješnosti: Bogata turistička ponuda Grada Hvara te zadovoljstvo turista i mještana.

Sredstva za realizaciju: planirano je 455.500,00 EUR za 2025.godinu, a projekcije za 2026. godinu iznose 275.360,00 EUR i za 2027.godinu 420.000,00 EUR:

##### **PROGRAM 1003 – Opće usluge o pričuva**

Cilj programa:

Osiguranje sredstava za usluge vezane uz funkcioniranje Grada ( usluge odvjetnika, promidžbene usluge, premije osiguranja, članarine, nagrada grada, rashodi protokola i proračunska zaliha.

Pokazatelji uspješnosti: Uredno i transparentan rad svih tijela Grada Hvara

Sredstva za realizaciju: planirano je 346.300,00 EUR za 2025.godinu i projekcije za 2026.godinu iznose 325.000,00 EUR i isto tako za 2027.godinu.

##### **PROGRAM 1004 – Financijski poslovi i obveze**

Cilj programa:

Osiguranje sredstava za podmirenje financijski obveza Grada Hvara po primljenim kreditima i zajmovima te sredstva za kamate, bankarske poslove i druge financijske rashode. U 2025.godini planiraju se sredstava za otplatu kredita HBOR-a za javnu rasvjetu te sredstava za početak povrata drugih kredita.

Pokazatelji uspješnosti: Uredno i na vrijeme podmirivanje financijskih obveza Grada Hvara

Sredstva za realizaciju: planirano je 366.00,00 EUR za 2025.godinu zbog povrata dijela beskamatnog zajma i projekcije su za 2026.godinu 125.000,00 EUR i 717.750,00 EUR za 2027.godinu zbog povrata u cijelosti beskamatnog zajma.

##### **PROGRAM 1005 – Organiziranje i provođenje zaštite i spašavanja**

Cilj programa:

Programom se ostvaruju uvjeti za zaštitu imovine i prirode od požara temeljem Zakonu o vatrogastvu i gradskog plana zaštite od požara. Program također obuhvaća organizacijske oblike sustava zaštite i spašavanja i djelovanja u slučaju prirodnih i drugih nesreća.

Pokazatelji uspješnosti: Broj osposobljenih članova dobrovoljnog vatrogasnog društva, broj pripadnika postrojbe civilne zaštite, broj operativnih snaga civilne zaštite, broj uspješno riješenih akcija.

Sredstva za realizaciju: planirano je 504.000,00 EUR za 2025.godinu i projekcije su za 2026.godinu 488.000,00 EUR i 498.000,00 EUR za 2027.godinu zbog potrebe ulaganja u opremu i osoposobljavanje pripadnika vatgoasnog društva.

##### **PROGRAM 1006 – Održavanje, dogradnja i adaptacija poslovnih objekata**

Cilj programa:

Programom se ostvaruju uvjeti za održavanje i uređenje poslovnih objekata ( prostora koje koristi gradska uprava te drugih poslovnih objekata u vlasništvu Grada Hvara ili koje koristi Grad Hvar)

Pokazatelji uspješnosti: Uređeni poslovni objekti koji se koriste za svrhu kojoj su namijenjeni.

Sredstva za realizaciju: planirano je 36.500,00 EUR za 2025.godinu i projekcije su za 2026.godinu 55.000,00 EUR o 65.000,00 EUR za 2027.godinu.

##### **PROGRAM 1007 – Poticaj razvoju poduzetništva**

Cilj programa:

Programom se ostvaruju uvjeti za poticaj razvoju poduzetništva kroz potporu Udruženju obrtnika grada Hvara u svojem radu na promociji ponude lokalnih obrtnika te kroz subvencije u poljoprivedi.

Pokazatelji uspješnosti: Uređena poslovno-gospodarska zona.

Sredstva za realizaciju: planirano je 5.500,00 EUR za 2025.godini i projekcije su za 2026.godinu 11.000,00 EUR i isto tako za 2027.godinu.

##### **PROGRAM 1008 – Izgradnja i održavanje cesta i puteva**

Cilj programa:

 Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga iz djelatnosti nerazvrstanih cesta.

Održavanje i gradnja nerazvrstanih cesta odnosi se na održavanje nerazvrstanih cesta, kupnju zemljišta za prometnu infrastrukturu na novim područjima i gradnju cesta i puteva, a sve sukladno Programu građenja komunalne infrastrukture za 2025.godinu koju donosi Gradsko vijeće Grada Hvara prilikom donošenja proračuna za 2025.godinu.

Pokazatelji uspješnosti: Broj km održavanih i novo sagrađenih nerazvrstanih cesta.

Sredstva za realizaciju: planirano je 1.100.000,00 EUR za 2025.godinu i projekcije su za 2026. i 2027.godinu po 750.000,00 EUR.

###

##### **PROGRAM 1009 – Zaštita okoliša i gospodarenje otpadom**

Cilj programa:

 Sukladno važećim zakonima i odlukama Grada osigurava se zadovoljavajuća zaštita okoliša i gospodarenje otpadom, oborinskim i otpadnim vodama kroz gradnju reciklažnog dvorište, sortirnice i hale za izdvojene komponente, sanacija odlagališta te izgradnju objekata oborinske odvodnje.

Pokazatelji uspješnosti: Sanirano odlagalište, izgradnja reciklažnog dvorišta, sortirnice i hale za izdvojene komponete te uređenje objekata oborinske odvodnje.

Sredstva za realizaciju: planirano je 2.915.000,00 EUR za 2025.godinu te 1.680.000,00 EUR projekcija za 2026.godinu te 1.546.000,00 EUR projekcija za 2027.godinu.

##### **PROGRAM 1010 – Projekti strateškog razvoja i EU fondova**

Cilj programa:

 Osiguravanje sredstava za izradu dokumentacije potrebe za EU natječaje te za projekt pametnog Grada.

Pokazatelji uspješnosti: Izrađena dokumentacija i funkcioniranje Grada na digitalnoj razini.

Sredstva za realizaciju: planirano je 160.000,00 EUR za 2025.godinu, a projekcije za 2026.godinu su 35.000,00 EUR i 45.000,00 EUR za 2027.godinu.

##### **PROGRAM 1011 – Prostorno uređenje i unapređenje stanovanja**

Cilj programa:

 Osiguravanje sredstava za geodetsko-katastarske usluge, izradu prostorno-planske dokumentacije te kupnju zemljišta za opće i društvene namjene ( sportska dvorana, igralište i škola), kao i kupnju dijela poslovne zgrade u svrhu smještaja gradske uprave.

Pokazatelji uspješnosti: Izgrađeni objekti za opće i društvene namjene i pokrivenost područja Grada Hvara prostornim planom, broj izrađenih i usvojenih UPU-a, broj izmjena UPU-a, broj legalizacija, izrađeni planovi prostornog uređenja, pristupačnost gradske uprave na jednoj lokaciji te nova osnovna škola i igralište.

Sredstva za realizaciju: planirano je 5.129.000,00 EUR za 2025.godinu i projekcije su za 2026.godinu 434.640,00 EUR i 290.000,00 EUR za 2027.godinu.

##### **PROGRAM 1012 – Razvoj i upravljanje sustavom vodoopskrbe**

Sredstva za realizaciju: planirano je 0,00 EUR.

##### **PROGRAM 1013 – Izgradnja i održavanje javne rasvjete**

Cilj programa

 Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga iz djelatnosti javne rasvjete.

Izgradnja i održavanje javne rasvjete odnosi se na nabavu materijala te uslugu održavanje javne rasvjete, troškove električne energije za javnu rasvjetu te troškovi izgradnje i modernizacije javne rasvjete.

 Pokazatelji uspješnosti:

 Rekonstruirana javna rasvjeta na području Grada Hvara, izgrađena javna rasvjeta na novim područjima te nastavak modernizacije javne rasvjete štedljivih rasvjetnih tijela.

Sredstva za realizaciju: planirano je 310.000,00 EUR za 2025.godinu i projekcije za 2026. i 2027. godinu u iznosu od 300.000,00 EUR

##### **PROGRAM 1014 – Izgradnja i održavanje površina javne namjene**

Cilj programa:

 Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura površina javne namjene.

Održavanje i izgradnja površina javne namjene odnosi se na čišćenje i pometanja površina javne namjene, njihovo održavanje te uređenje trga Sv. Stjepana-Pjace.

Pokazatelji uspješnosti: Čiste i uređene javne površine uključujući glavni trg Sv.Stjepana.

Sredstva za realizaciju: planirano je 1.605.000,00 EUR za 2025.godinu te projekcije za 2026.godinu u iznosu od 1.405.000,00 EUR te 1.105.000,00 EUR za 2027 godinu.

##### **PROGRAM 1015 – Izgradnja i održavanje gradskog groblja**

Cilj programa:

 Osiguravanje sredstava za nastavak gradnje novog gradskog groblja na predjelu Kruvenica u Hvaru preko trgovačkog društava Komunalno Hvar d.o.o., ali i za izradu dokumentacije za izgradnju groblja u drugim naseljima Grada.

Pokazatelji uspješnosti: Izgrađeno novo gradsko groblje u Hvaru kao i uređena ostala groblja u drugim naseljima

Sredstva za realizaciju: planirano je 1.080.000,00 EUR za 2025.godinu te projekcije za 2026.godinu u iznosu od 490.000,00 EUR i projekcije za 2027.godinu u iznosu od 90.000,00 EUR.

##### **PROGRAM 1016 – Održavanje i gospodarenje obalnim pojasom**

Cilj programa:

 Održavanje i čišćenje površina obalnog pojasa i odvoz otpada sa Paklenskih otoka naročito za vrijeme turističke sezone od strane društva Komunalno Hvar d.o.o., a sukladno Planu koje prihvaća Gradsko vijeće Grada Hvara i uređenja kupališta Bonj.

Pokazatelji uspješnosti: Čiste i održavane površine obalnog pojasa te uređeno kupalište.

Sredstva za realizaciju: planirano je 1.456.000,00 EUR za 2025.godinu te projekcije za 2026.godinu u iznosu od 480.000,00 eura i 390.000,00 EUR u 2027.godini.

##### **PROGRAM 1017 – Zaštita, očuvanje i unapređenje zdravlja**

Cilj programa:

 Osiguravanje veće razine zdravstvenog standarda kroz pomoći zdravstvenim ustanovama SDŽ kao i početak projekta zdravstvenog centra

Pokazatelji uspješnosti: Veći zdravstveni standard građana Grada Hvara i zdravstveni centar.

Sredstva za realizaciju: planirano je 238.000,00 EUR za 2025.godinu i projekcije za 2026.godinu 154.000,00 EUR i 4.000,00 EUR za 2027. godinu.

##### **PROGRAM 1018 – Razvoj sporta i rekreacije**

Cilj programa:

Promicanje i razvoj amaterskog sporta kod građana, rekreativno bavljenje sportom, sudjelovanje klubova na natjecanjima, prvenstvima i u ligama te što veći obuhvat mladih u radu klubova kao i uređenje sportsko-rekreacijskih terena te dječjih igrališta.

**Opis programa:**

Programom su planirana sredstva za sportske klubove koji djeluju na području Grada Hvara, za održavanje nogometnog igrališta u Hvaru i dječjih igrališta u Hvaru i drugim naseljima, za izgradnju novih dječjih igrališta i uređenja igrališta Tenis kao i za projekt nove sportske dvoranu na predjelu Dolac.

Pokazatelji uspješnosti: Uređene sportske građevine na području Grada Hvara te veći broj amaterskih sportaša.

Sredstva za realizaciju: planirano je 883.000,00 EUR za 2025.godinu te projekcije za 2026.godinu 1.111.000,00 EUR te 1.551.000,00 EUR za 2027.godinu.

##### **PROGRAM 1019 – Promicanje kulture**

Cilj programa:

Promicanje i razvoj kulturno amaterizma kod građana, dodatna ulaganja u kulturne spomenike te projekt izgradnje nove gradske knjižnice.

**Opis programa:**

Programom su planirana sredstva za udruge u kulturi koji djeluju na području Grada Hvara, za održavanje spomenika kulture, njihovo opremanje ( nabave stolica, polica) te dodatna ulaganja u Arsenal. Palaču Vukašinović, Lođi u cilju njihova očuvanja, te izgradnju nove gradske knjižnice.

Pokazatelji uspješnosti: Izgrađena nova gradska knjižnica te uređeni i opremljeni i korišteni prostori spomenika kulture.

Sredstva za realizaciju: planirano je 3.197.000,00 EUR za 2025.godinu te projekcije za 2026.godinu u iznosu od 1.510.000,00 EUR i projekcija za 2027.godinu u iznosu od 530.000,00 EUR.

##### **PROGRAM 1020 – Potpore vjerskim zajednica**

Cilj programa:

Uređenje vjerskih objekata kroz pomoć vjerskim zajednicama

Pokazatelji uspješnosti: Uređeni vjerski objekti.

Sredstva za realizaciju: planirano je 30.000,00 EUR za 2025.godinu i projekcije za 2026. i 2027.godinu u istom iznosu.

##### **PROGRAM 1021 – Razvoj civilnog društva**

Cilj programa:

Potpora političkim stranka i nezavisnim vijećnicima koji participiraju u Gradskom vijeću Grada Hvara sukladno zakonskoj obvezi te pomoć ostalim udrugama civilnog društva.

Pokazatelji uspješnosti: Razvoj civilnog društva i političkog pluralizma.

Sredstva za realizaciju: planirano je 40.000,00 EUR u 2025.godinu i projekcije za 2026. godinu u iznosu od 40.000,00 EUR

##### **PROGRAM 1022 – Osnovno i srednjoškolsko obrazovanje**

Cilj programa:

 Osiguravanje većeg standarda učenicima osnovne i srednje škole u Hvaru kroz odobravanje pomoći za uređenje i opremanje prostorija škole te za nabavu dodatnog školskog materijala.

Pokazatelji uspješnosti: Veći standard učenika osnovnih i srednjih škola Grada Hvara.

Sredstva za realizaciju: planirano je 105.000,00 EUR za 2025.godinu te projekcije za 2026.godinu u iznosu od 85.000,00 EUR i projekcije za 2027.godinu u iznosu 90.000,00 EUR.

##### **PROGRAM 1023 – Socijalna skrb**

Cilj programa:

U skladu s Programom socijalne skrbi Grada Hvara, osigurati će se korisnicima adekvatna pomoć kroz jednokratne pomoći, pomoći za novorođenu djecu, sufinanciranje boravka djece u vrtiću, darovima djeci predškolskog uzrasta, stipendije učenicima i studentima, te pomoć Gradskoj organizaciji Crvenog križa Grada Hvara.

Sredstva za realizaciju: planirano je 405.400,00 EUR za 2025.godinu te projekcije za 2026.godinu u iznosu od 403.400,00 EUR i projekcije za 2027.godinu u iznosu 403.400,00 EUR.

### Glava 00102/RKP:30517 – DJEČJI VRTIĆ VANĐELA BOŽITKOVIĆ

Zakonska osnova djelovanja:

Zakon o ustanovama

Zakon o predškolskom odgoju i obrazovanju

Drugi zakonski i podzakonski akti vezani za pojedine programe ove glave.

##### **PROGRAM 2001 – Predškolski odgoj**

Cilj programa:

 Sredstva u ovom programu vezana su uz proračunskog korisnika Dječji vrtić „Vanđela Božitković“, a odnose se na sredstva za rad ustanove ( plaću i materijalna prava radnika), usluge potrebne za kvalitetno obavljanje rada te nabavu oprema za rad.

Pokazatelji uspješnosti: Uređene prostorije vrtića te obuhvaT programima vrtića i jaslica sve potrebE građana.

Sredstva za realizaciju: planirano je 1.374.130,00 EUR za 2025.godinu te projekcije za 2026.godinu u iznosu 1.416.500,00 EUR te projekcije za 2027.godinu 1.471.600,00 EUR.

### Glava 00103/RKP:30533 – GRADSKA KNJIŽNICA I ČITAONICA HVAR

Zakonska osnova djelovanja:

Zakon o ustanovama

Zakon o kulturnim vijećima i financiranju javnih potreba u kulturi

Zakon o knjižnicama i knjižničnoj djelatnosti

Drugi zakonski i podzakonski akti vezani za pojedine programe ove glave.

##### **PROGRAM 3001 – Knjižnična djelatnost**

Cilj programa:

 Sredstva u ovom programu vezana su uz proračunskog korisnika Gradska knjižnica i čitaonica Hvar, a odnose se na sredstva za rad ustanove ( plaću i materijalna prava radnika), usluge potrebne za kvalitetno obavljanje rada te nabavu novih knjiga i knjižne građe.

Pokazatelji uspješnosti: Funkcionalna knjižnica za sve građane Grada.

Sredstva za realizaciju: planirano je 232.384,00 EUR za 2025.godinu te projekcije za 2026.godinu u iznosu od 240.000,00 EUR te projekcije za 2027.godinu u iznosu od 480.115,00 EUR.

### Glava 00104/RKP:53902 – JAVNA USTANOVA U KULTURI HVAR 1612

Zakonska osnova djelovanja:

Zakon o ustanovama

Zakon o kulturnim vijećima i financiranju javnih potreba u kulturi

Drugi zakonski i podzakonski akti vezani za pojedine programe ove glave.

### PROGRAM 4001 – Kulturna djelatnost

Cilj programa:

 sredstva u ovom programu vezana su uz proračunskog korisnika Javna ustanova u kulturi Hvar 1612 koja će svojim djelovanjem obuhvatiti organizaciju raznih kulturnih događanja i manifestacija Grada Hvara te naplatu ulaznica u gradska kulturna dobra

Pokazatelji uspješnosti: Raznolika kulturna ponuda Grada Hvara

Sredstva za realizaciju: planirano je 800.000,00 EUR za 2025.godinu te projekcije za 2026.godinu u iznosu 900.000,00 EUR te 1.000.000,00 EUR za 2027.godinu.

**Sastavni dio ovih Obrazloženja Proračuna Grada Hvara za 2025.g. i projekcija za 2026. i 2027.godinu čini Prilog Obrazloženju Proračuna Grada Hvara za 2025.g. i projekcija za 2026.g. i 2027.g. gdje je detaljno razrađen Proračun Grada Hvara za 2025.g. i projekcije za 2026.g. i 2027.g. u općem i posebnom dijelu.**